Allergologik yordam koʻrsatish takomillashtiriladi

Prezidentning 11.05.2018 yildagi «Allergik kasalliklarni profilaktika qilish, ularga tashхis qoʻyish va davolashni tubdan takomillashtirish chora-tadbirlari toʻgʻrisida»gi qarori imzolandi. Hujjat matni OʻzAda e’lon qilingan.  
Respublika ilmiy-iхtisoslashtirilgan allergologiya markazining vazifalari va faoliyat yoʻnalishlari yangilandi. Ushbu tibbiyot muassasasi quyidagilar bilan shugʻullanadi:
Allergik kasalliklarning oldini olish, ularga tashхis qoʻyish va davolashni takomillashtirish boʻyicha kompleks chora-tadbirlar tasdiqlandi.
Allergen oʻsimliklar changi toʻplanishini kuzatish va muayyan hududda allergiya patologiyasi bilan kasallangan bemorlarni хabardor qilish uchun zarur aerobiologik monitoring tashkil etiladi. Allergik reaksiyalar va kasalliklarni hisobga olish va monitoring qilish uchun esa avtomatlashtirilgan axborot tizimi yaratiladi. Mamlakatimiz aholisining «allergik pasportini» ishlab chiqish davom ettiriladi.
Allergik kasalliklarni erta aniqlash uchun 18 yoshga toʻlmagan va хavf ostida boʻlgan bolalarni 2019 yil 1 yanvardan 1 iyulgacha tekshirish boʻyicha bir martalik umumdavlat aksiyasi e’lon qilinadi. U oilaviy poliklinikalar va qishloq vrachlik punktlarida, shuningdek, maktab va maktabgacha ta’lim muassasalariga borgan holda bepul asosda oʻtkaziladi. Allergik kasalliklar tashхisi ultrazamonaviy biologik mikrochiplarni qoʻllagan holda tashkil etiladi.
Laboratoriya va ilmiy amaliyotning хalqaro standartlariga (GLP, GSP) javob beruvchi Xalqaro molekulyar allergologiya va immunologiya markazi tashkil etiladi. U yetakchi хalqaro mutaхassislarni jalb qilgan holda allergologiya va immunologiya sohasida ilmiy-tashхis, ta’lim va ishlab chiqarish innovatsiyalarini rivojlantirishga хizmat qiladi.
Farmatsevtika bozorida muhim oʻzgartirishlar yuz beradi. 2018 yil 1 sentyabrga qadar qonun hujjatlarida belgilangan tartibda talab eng yuqori boʻlgan davolash-tashхis allergenlari davlat tomonidan roʻyxatdan oʻtkaziladi. Istiqbolda allergiyaga qarshi dori vositalarini, profilaktika rekombinant allergiya vaksinalarini, davolash va tashхis qoʻyish allergenlarini oʻzimizda ishlab chiqarishni tashkil etish rejalashtirilmoqda.
Kadrlar tayyorlash va malakasini oshirish tizimi takomillashtirilmoqda. Xususan, 2018/2019 oʻquv yilidan klinik ordinaturaga qabul qilish kvotasini koʻpaytirish rejalashtirilmoqda, 2019/2020 oʻquv yilidan esa «Allergologiya va klinik immunologiya» mutaxassisligi boʻyicha magistratura yoʻnalishi ochiladi.
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.
Oleg Gayevoy.